CELEX: 32015H0976
Language: bg
Date: 2015-06-19 00:00:00
Title: Препоръка (ЕС) 2015/976 на Комисията от 19 юни 2015 година относно наблюдението за наличие на тропанови алкалоиди в храните (Текст от значение за ЕИП)

23.6.2015   
            
            
               BG
            
            
               Официален вестник на Европейския съюз
            
            
               L 157/97
            
         ПРЕПОРЪКА (ЕС) 2015/976 НА КОМИСИЯТА
   от 19 юни 2015 година
   относно наблюдението за наличие на тропанови алкалоиди в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292 от него,
   като има предвид, че:
   
               (1)
            
            
               Експертната група по замърсителите в хранителната верига към Европейския орган за безопасност на храните (ЕОБХ) прие становище относно тропановите алкалоиди във фуражите и храните (1).
            
         
               (2)
            
            
               Най-добре проучените тропанови алкалоиди са (-)-хиосциамин и (-)-скополамин. Атропинът представлява рацемична смес от (-)-хиосциамин и (+)-хиосциамин, от които само енантиомерът на (-)-хиосциамин проявява антихолинергично действие.
            
         
               (3)
            
            
               Наличието на тропанови алкалоиди в рода Datura е добре известно. Datura stramonium е широко разпространен вид в районите с умерен и тропичен климат, поради което семена от Datura stramonium са откривани като примеси в ленено семе, соя, сорго, просо, слънчогледово семе и елда, както и в продукти от тях. Не е лесно семената от Datura stramonium да бъдат отстранени от соргото, просото и елдата чрез сортиране и почистване.
            
         
               (4)
            
            
               Необходими са още данни за случаи на наличие на тропанови алкалоиди в храните. Необходимо е и да се натрупат знания за селскостопанските условия, при които тропановите алкалоиди се появяват в селскостопанските стоки.
            
         
               (5)
            
            
               Поради това е целесъобразно да се препоръча да се извършва наблюдение за наличието на тропанови алкалоиди в храните,
            
         ПРИЕ НАСТОЯЩАТА ПРЕПОРЪКА:
   
               1.
            
            
               Държавите членки, с активното участие на стопанските субекти в областта на храните, следва да извършват наблюдение за наличието на тропанови алкалоиди в храните, и по-специално във:
               
                           —
                        
                        
                           зърнените култури и продуктите, получени от зърнени култури, и по специално (подредени по приоритет)
                           
                                       —
                                    
                                    
                                       елда, сорго, просо, царевица и брашно от елда, сорго, просо и царевица,
                                    
                                 
                                       —
                                    
                                    
                                       храни на зърнена основа, предназначени за кърмачета и малки деца,
                                    
                                 
                                       —
                                    
                                    
                                       зърнени закуски,
                                    
                                 
                                       —
                                    
                                    
                                       продукти от смлени зърна,
                                    
                                 
                                       —
                                    
                                    
                                       зърна за консумация от човека,
                                    
                                 
                     
                           —
                        
                        
                           безглутенови продукти,
                        
                     
                           —
                        
                        
                           хранителни добавки, чайове и билкови настойки,
                        
                     
                           —
                        
                        
                           бобови грахови (без шушулките), варива и маслодайни семена и продукти от тях.
                        
                     
         
               2.
            
            
               Тропановите алкалоиди, които трябва да бъдат анализирани, включват най-малко атропин и скополамин, като при възможност енантиомерите на хиосциамина се анализират поотделно, както и други тропанови алкалоиди.
            
         
               3.
            
            
               С цел да се гарантира, че пробите са представителни за партидата, от която са взети, държавите членки следва да спазват процедурата за вземане на проби, установена в Регламент (ЕО) № 401/2006 на Комисията (2).
            
         
               4.
            
            
               За предпочитане е за наблюдението да се използва методът за анализ високоефективна течна хроматография с масспектрометрия /(масспектрометрия) (HPLC-MS/(MS)) или, ако прилагането на HPLC-MS/(MS) не е възможно, газова хроматография с масспектрометрия (GC-MS).
               За предпочитане е границата на количествено определяне за атропина (рацемична смес от енантиомери на хиосциамин) и скополамина да бъде под 5 μg/kg и не по-висока от 10 μg/kg за селскостопанските стоки, съставките, хранителните добавки и билковите чайове, и е за предпочитане тя да бъде под 2 μg/kg за готовите храни (напр. зърнени закуски и под 1 μg/kg за храни на зърнена основа, предназначени за кърмачета и малки деца.
            
         
               5.
            
            
               В случай че се забележат значителни количества на тропанови алкалоиди, държавите членки, с активното участие на стопанските субекти в областта на храните, следва да извършват проучвания за установяване на селскостопанските условия, които водят до наличието на тропанови алкалоиди в храните.
            
         
               6.
            
            
               Държавите членки следва да гарантират, че резултатите от анализите се предоставят редовно и най-късно до октомври 2016 г. на ЕОБХ в определения от него формат за предаване на данни в съответствие с изискванията на насоките на ЕОБХ „Guidance on Standard Sample Description (SSD) for Food and Feed“ (Насоки относно стандартното описание на пробата за храни и фуражи) (3) и с допълнителните специфични изисквания за докладване на ЕОБХ.
            
         
      Съставено в Брюксел на 19 юни 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  Експертна група по замърсителите в хранителната верига към ЕОБХ, 2013 г. Scientific Opinion on Tropane alkaloids in food and feed (Научно становище относно тропановите алкалоиди във фуражите и храните). EFSA Journal (Бюлетин на ЕОБХ) 2013;11(10):3386, стр. 113. doi:10.2903/j.efsa.2013.3386.
   
      (2)  Регламент (ЕО) № 401/2006 на Комисията от 23 февруари 2006 г. за установяване на методи за вземане на проби и за анализ за целите на официалния контрол на нивата за микотоксини в храни (ОВ L 70, 9.3.2006 г., стр. 12).
   
      (3)  http://www.efsa.europa.eu/en/datex/datexsubmitdata.htm